Aaviksoo väidab, et ta mässiti kõige lapsikumal kombel sisse. Olevat olnud üks koosolek, kus räägiti muu hulgas ka sellest, et tulevikus peaks looma võimaluse  heade õppetulemuste korral minna tasuta õppesse üle ka lepingulistel üliõpilastel. Jutuks see jäigi - mingit seadusandlikku baasi sellisteks manipulatsioonideks ei jõutud luua. Ent Illak, teades rektori plaanidest, lasknud pojal avalduse ära kirjutada ja viinud paberi ise filosoofiateaduskonna dekanaati. Dekaan Jüri Allik kirjutas sellele "nõus".